
కాయ్ వ్యాఖ్య న్యూఢిల్లీ: దేశీయ టెలికామ్ రంగంలో విలీనాలు, కొనుగోళ్లకు ప్రధాన కారణం కంపెనీలు ఎదుర్కొంటున్న ఆర్థిక పరిస్థితులే కారణమని సెల్యులార్ ఆపరేటర్స్ అసోసియేషన్ ఆఫ్ ఇండియా (కాయ్) పేర్కొంది. ఐడియా-వొడాఫోన్ విలీన నిర్ణయాన్ని అభినందిస్తూ ప్రభుత్వం సాధ్యమైనంత తొందరగా విలీనానికి ఆమోదం తెలుపుతుందన్న ఆశాభావం కాయ్ వ్యక్తం చేసింది. ఇటీవలకాలంలో ఎయిర్సెల్-ఆర్కామ్ విలీనం, టెలినార్ వ్యాపారాలను ఎయిర్టెల్ కొనుగోలు చేయడం తెలిసిందే. ఈ పరిణామాలకు టెల్కోలు ఎదుర్కొంటున్న ఆర్థిక దుస్థితి, తీవ్రమైన నష్టాలు, కొత్త పెట్టుబడులను సమకూర్చలేని పరిస్థితులు కారణమని కాయ్ వ్యాఖ్యానించింది. ప్రతికూల ఆర్థిక వాతావరణం కారణంగా వీడియోకాన్, ఎతిసలాట్ వంటి కంపెనీలు పరిశ్రమ నుంచి వైదొలిగాయని కాయ్ డైరెక్టర్ జనరల్ రాజన్ ఎస్ మాథ్యు పేర్కొన్నారు. మార్కెట్లో టెలికామ్ కంపెనీల మధ్య సాగుతున్న టారిఫ్ల యుద్ధం ఎక్కువ కాలం నిలబడదని ఆయన చెప్పారు. దీనివల్ల టెలికామ్ కంపెనీలు నష్టాలను చవిచూస్తున్నాయని ఆయన అన్నారు. టారీఫ్ల యుద్ధం కారణంగా నష్టాలతోపాటు టెలికామ్ కంపెనీల ఉమ్మడి రుణ భారం 4.3 లక్షల కోట్ల రూపాయలకు చేరిందని ఆయన చెప్పారు.

kaay vyaakhya newdhilly: desheeya telicam rangamlo vileenaalu, konugollaku pradhaana kaaranam companylu edurkontunna aardhika paristhitule kaaranamani selular aperators asosiation af india (kaay) perkondi. idia-vodaphon vileena nirnayaanni abhinandistuu prabhutvam saadhyamainanta tondaragaa viliinaaniki aamodam teluputundanna aasaabhaavam kaay vyaktam chesindi. itiivalakaalamlo airsel-arcam vileenam, telinar vyaapaaraalanu airtel konugolu cheyadam telisinde. ee parinaamaalaku telkolu edurkontunna aardhika dusthiti, teevramaina nashtaalu, kotta pettubadulanu samakuurchaleeni paristhitulu kaaranamani kaay vyaakhyaaninchindi. pratikuula aardhika vaataavaranam kaaranamgaa veediokan, etisalat vanti companylu parisrama nunchi vaidoligaayani kaay director janaral rajan es maathyu perkonnaru. marketlo telicam companyla madhya saagutunna tarifla yuddham ekkuva kaalam nilabadadani aayana cheppaaru. deenivalla telicam companylu nashtaalanu chavichustunnayani aayana annaru. tarifla yuddham kaaranamgaa nashtaalathopaatu telicam companyla ummadi runa bharam 4.3 lakshala kotla roopaayalaku cherindani aayana cheppaaru.